Εύκολη μακαρονάδα φούρνου με τυρί και μανιτάρια
Σαν το ψευτοσουφλέ που κάποτε βαφτίζαμε «καρμπονάρα», αυτά τα μακαρόνια ψήνονται στον φούρνο με μπόλικη γραβιέρα και μανιτάρια. Και όχι, δεν έχουν μπεσαμέλ.
1/3 φλιτζ. τσαγιού ελαιόλαδο , 1 μέτριο κρεμμύδι, κομμένο σε λεπτές φέτες , 250 γρ. λευκά μανιτάρια , 350 γρ. πένες ή φαρφάλες ή κοφτό μακαρονάκι , 400 γρ. πικάντικη γραβιέρα, τριμμένη , 3 αυγά , 500 ml γάλα , 1 κουτ. σούπας κορν φλάουρ, 1 κουτ. γλυκού ξερή ρίγανη, 1/4 κουτ. γλυκού τριμμένο μοσχοκάρυδο, αλάτι, φρεσκοτριμμένο πιπέρι
Για να φτιάξουμε μακαρονάδα φούρνου με τυρί και μανιτάρια, ξεκινάμε σκουπίζοντας τα μανιτάρια με νοτισμένο χαρτί κουζίνας, απομακρύνοντας τα χώματα, και τα κόβουμε σε φέτες.Διαλέγουμε ένα μεγάλο, βαρύ τηγάνι.Ρίχνουμε και ζεσταίνουμε το ελαιόλαδο. Μόλις κάψει, ρίχνουμε το κρεμμύδι, αλατίζουμε και σοτάρουμε σε δυνατή φωτιά για περίπου 7 λεπτά, μέχρι να ροδίσει ελαφρώς. Προσθέτουμε τα μανιτάρια και λίγο ακόμα αλάτι και φρεσκοτριμμένο πιπέρι.Ανακατεύουμε για 5-6 λεπτά, μέχρι να εξατμιστούν τα νερά που θα βγάλουν και να μείνει μόνο το λάδι στο τηγάνι.Παράλληλα, σε μια μεγάλη κατσαρόλα με νερό που κοχλάζει βράζουμε τα μακαρόνια 3 λεπτά λιγότερο από τις οδηγίες του πακέτου.Τα σουρώνουμε, τα ρίχνουμε σε ένα μικρό πυρέξ ή βαθύ ταψί και αδειάζουμε μέσα όλο το περιεχόμενο του τηγανιού. Προσθέτουμε τη ρίγανη, αλάτι και φρεσκοτριμμένο πιπέρι.Προθερμαίνουμε τον φούρνο στους 180°C.Ανακατεύουμε 1 χούφτα γραβιέρα μέσα στα μακαρόνια και την υπόλοιπη τη στρώνουμε πάνω από τα μακαρόνια, ώστε να τα καλύψουμε (αν τα μακαρόνια δεν είναι σκεπασμένα με το τυρί, θα καούν από πάνω και θα είναι σκληρά).Μέσα σε ένα βαθύ μπολ χτυπάμε καλά τα αυγά με ένα σύρμα, μέχρι να αφρατέψουν. Ρίχνουμε το γάλα, το κορν φλάουρ, το μοσχοκάρυδο, αλάτι και φρεσκοτριμμένο πιπέρι και ανακατεύουμε. Περιχύνουμε τα μακαρόνια με αυτό το μείγμα χωρίς να τα ανακατέψουμε. Ψήνουμε για μισή ώρα.Σβήνουμε τον φούρνο, ανοίγουμε λίγο την πόρτα και αφήνουμε το φαγητό να «ξεκουραστεί» για 10 λεπτά. Βγάζουμε από τον φούρνο και σερβίρουμε.
Ζυμαρικά,Μανιτάρια,Τυρί